Nørre-Rangstrup kommune

Nørre-Rangstrup kommune (tysk: Norderrangstrup) var en kommune sør i Jylland i Sønderjyllands amt i Danmark som ble dannet ved kommunalreformen i 1970. 

Kommunens administrasjonssentrum lå i byen Toftlund. Ved den påfølgende kommunalreformen i 2007 ble kommunen, med unntak av Bevtoft sogn en del av den nye Tønder kommune.

Etter krav fra «Forligspartiene» ble det avholdt en avstemning om Bevtoft sogn, og 12. april 2005 ble det klart at sognet ville slutte seg til Haderslev med 55,3 % mot 43,9 % av stemmene.

Nørre-Rangstrup grenset til de tidligere kommunene Rødekro i sørøst, Vojens i nordøst, Gram i nordvest, Skærbæk i vest og Løgumkloster i sørvest.

Kommunalreformen av 1970
Under kommunalreformen i 1970 ble de følgende sognene slått sammen til Nørre-Rangstrup kommune:
Agerskov sogn (Nørre Rangstrup herred)
Arrild sogn (Hviding herred)
Bevtoft sogn (Nørre Rangstrup herred)
Branderup sogn (Nørre Rangstrup herred)
Tirslund sogn (Nørre Rangstrup herred)
Toftlund sogn (Nørre Rangstrup herred)

Kommunalreformen av 2007
Ved Kommunalreformen i 2007 ble kommunen slått sammen med kommunene Bredebro, Højer, Løgumkloster, Skærbæk og Tønder til Tønder kommune i den nye Region Syddanmark. Kommunens areal er etter dette 1278 km² og den har 40 331 (2007) innbyggere.

Kilder 
 Kommunalstatistikk: NetBorger Kommunefakta fra KMD alias Kommunedata
 Kommunesammenslåinger og naboer: Eniros kart over de nye kommunene

Eksterne lenker
 Kommunens egne nettsider
 Tønder kommunes nye nettsted
 Fil med informasjon om sogn og kommuner
 Kommuner i tall fra Danmarks Statistik

Kommuner i Sønderjyllands amt
Tønder kommune